Diari Oficial de la Generalitat Valenciana


Sumari del DOGV 3140, del 11-12-1997 (1997/11711)

Bases específiques per a la provisió, en propietat, d'una plaça d'oficial mecànic.
----------------------------------------------------------------------------------

### Dades del document

Número de DOGV
:   3140

Data del DOGV
:   11-12-1997

Secció del DOGV
:   AUTORITATS I PERSONAL - OFERTES D'OCUPACIÓ PÚBLICA, OPOSICIONS I CONCURSOS

Número del document
:   1997/11222


Data del document
:   12-11-1997

Organisme emissor
:   Ajuntament de Carcaixent

Tipus de document
:   Anunci

Descriptors 

:   * Carcaixent
    * administració local
    * concurs administratiu

Bases específiques per a la provisió, en propietat, d'una plaça d'oficial mecànic. [97/C11892]
  
El Ple de l'Ajuntament de Carcaixent, en sessió del dia 25 de setembre de 1997, aprovà les bases per a la provisió d'una plaça d'oficial mecànic mitjançant el sistema d'oposició que es detalla a continuació:
  
Bases específiques per a la provisió en propietat d'una plaça d'oficial mecànic
  
Primera. Objecte de la convocatòria
  
- Denominació de la plaça: oficial mecànic.
  
- Grup: D.
  
- Naturalesa: funcionari.
  
- Escala: administració especial.
  
- Subescala: serveis especials.
  
- Classe: personal d'oficis.
  
- Sistema selectiu: oposició.
  
- Nombre de la places convocades: una.
  
- Lloc vacant: taller de la Brigada d'Obres i Serveis.
  
Segona. Requisits del personal aspirant
  
Requisits generals previstos en la base tercera de les bases generals municipals.
  
- Titulació exigida: graduat escolar, Formació Professional I, o equivalent.
  
Tercera. Presentació dels requisits i drets d'examen
  
- Lloc: les sol·licituds es presentaran en el Registre General de l'Ajuntament o en la forma que determina l'article 71 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
- Termini: 20 dies naturals comptadors a partir de l'endemà de la publicació de l'extracte de la convocatòria en el Boletín Oficial del Estado.
  
- Forma: Mitjançant instància que serà facilitada en les oficines municipals.
  
- Òrgan al qual s'adreçaran: Alcaldia Presidència de l'Ajuntament de Carcaixent.
  
- Import dels drets d'examen: 1.500 pessetes.
  
- Pagament: caixa municipal.
  
Quarta. Admissió dels aspirants
  
El contingut d'aquesta base es regeix per allò que es disposa en la base cinquena de les bases generals municipals.
  
Cinquena. Tribunals qualificadors
  
- Categoria del tribunal: quarta.
  
El contingut d'aquesta base es regirà per allò que disposa en la base sisena de les bases generals municipals.
  
Sisena. Començament i desenvolupament de les proves
  
El contingut d'aquesta base es regirà per allò disposat en la base setena de les bases generals municipals.
  
Setena. Sistema selectiu i qualificació dels exercicis
  
El sistema selectiu serà el d'oposició. La qualificació es regirà per allò disposat en la base novena de les bases generals municipals.
  
Vuitena. Oposició
  
Constarà dels següents exercicis, la lectura dels quals feta per l'aspirant davant del tribunal podrà ser sol·licitada per aquest, si escau. Així mateix, el tribunal podrà formular preguntes en relació amb els dits exercicis.
  
- Primer exercici. De caràcter obligatori i eliminatori
  
Consistirà en la realització d'una prova pràctica sobre un o diversos treballs específics de mecànica, que plantejarà el Tribunal immediatament abans de l'inici de l'exercici i amb la duració que aquest determine. Es valorarà la rapidesa, correcció i iniciativa en l'execució dels treballs proposats.
  
L'exercici es puntuarà fins a un màxim de 10 punts, i quedaran eliminats els aspirants que no aconseguisquen els 5 punts.
  
- Segon exercici. De caràcter obligatori i eliminatori
  
Consistirà a respondre, en un període màxim d'una hora, un test amb un mínim de 50 preguntes i tres respostes alternatives, que versarà sobre les matèries específiques del programa que consta en l'annex d'aquestes bases.
  
L'exercici es puntuarà fins a un màxim de 10 punts, i quedaran eliminats els aspirants que no aconseguisquen els 5 punts.
  
- Tercer exercici. De caràcter obligatori i eliminatori
  
Consistirà a respondre, en un període màxim de mitja hora, un test amb un mínim de 20 preguntes i tres respostes alternatives, que versarà sobre les matèries comunes del programa que consta en l'annex d'aquestes bases.
  
L'exercici es puntuarà fins a un màxim de 10 punts, i quedaran eliminats els aspirants que no aconseguisquen els 5 punts.
  
- Quart exercici. De caràcter obligatori i no eliminatori
  
Consistirà a mantenir una conversa en valencià amb els membres del tribunal, a fi de valorar els coneixements orals d'aquest idioma.
  
L'exercici es valorarà fins a un màxim de 2 punts.
  
Novena. Publicitat de les qualificacions, llista i proposta d'aprovats pel Tribunal. Presentació de documents, nomenament i presa de possessió
  
El contingut d'aquesta base es regirà per allò disposat en les bases deu, onze, dotze, tretze, catorze i quinze de les bases generals municipals.
  
Deu
  
En tot allò que no està previst en aquestes bases específiques s'actuarà d'acord amb el que es disposa en les bases generals municipals aprovades per l'Ajuntament, en la sessió del dia 27 de gener de 1994, i publicades en el Butlletí Oficial de la Província d'11 de febrer de 1994 i en el Diari Oficial de la Generalitat Valenciana de 24 de febrer de 1994.
  
Onze
  
Contra aquestes bases específiques, que posen fi a la via administrativa, podrà interposar-s'hi en el termini de tres mesos, un recurs contenciós administratiu davant del Tribunal Superior de Justícia de la Comunitat Valenciana, de conformitat amb l'article 58 de la Llei Reguladora de la Jurisdicció Contenciosa Administrativa.
  
Aquestes bases específiques es troben a disposició de les persones interessades en les dependències municipals, en horari d'oficina.
  
ANNEX
  
Grup I. Matèries comunes
  
Tema 1. La Constitució Espanyola de 1978: estructura, contingut i principis fonamentals.
  
Tema 2. L'Estatut d'Autonomia de la Comunitat Valenciana: estructura i institucions bàsiques.
  
Tema 3. El municipi. El terme municipal. La població. L'empadronament.
  
Tema 4. Els òrgans de govern del municipi. L'alcalde. Els tinents d'alcalde. Els regidors. El ple. La comissió de govern.
  
Tema 5. Drets i deures dels funcionaris públics locals. Incompatibilitats. Règim disciplinari.
  
Grup II. Matèries específiques
  
Tema 1. Funcions i comeses del treball d'un oficial mecànic.
  
Tema 2. La Brigada d'Obres i Serveis: organització i funcionament.
  
Tema 3. Prevenció de riscos laborals. Ordenança general de seguretat i higiene en el treball.
  
Tema 4. Mecanització de materials. Tallar, llimar, trepar, etc.
  
Tema 5. Soldadura. Tipus i característiques.
  
Tema 6. Maquinària i ferramentes més utilitzades.
  
Tema 7. Vehicles municipals. Diferències característiques.
  
Tema 8. Grups electrògens. Descripció del seu funcionament.
  
Tema 9. Manteniment i revisions dels grups electrògens.
  
Tema 10. Característiques dels motors de combustió interna alternatius.
  
Tema 11. Manteniment i revisions dels motors de combustió interna.
  
Tema 12. Característiques i problemàtica de les ferramentes portàtils menudes.
  
Tema 13. Descripció dels circuits hidràulics en els vehicles.
  
Tema 14. Manteniment i revisions dels circuits hidràulics.
  
Tema 15. Descripció de les màquines utilitzades en obres civils. Compressors.
  
Tema 16. Manteniment i revisions dels compressors.